 Fáyẹmí pè fún àjọṣepọ àwọn olùdíje fún àṣeyọrí APC lÉkìtì Àwọn olùdíje ti ń fikùlukù lórí ọnà àti mú àṣeyọrí bá ìlàkàkà ẹgbẹ òṣèlú APC Ọmọwe Kayọde Fayẹmi ti na ọwọ ifẹ si gbogbo awọn oludije yooku pẹlu arọwa pe ki wọn jẹ ki gbogbo ohun to waye lasiko idije fun aṣia ẹgbẹ naa rodo igbagbe lọ ree mumi. Kókó nípa ìdìbò àti yan olùdíje gómìnà Èkìtì lábẹ àṣíá APC Ninu atẹjade kan ti Fayẹmi fi sita lẹyin ti wọn kede rẹ gẹgẹ bii olubori fun awọn oludije fun ipo gomina labẹ aṣia ẹgbẹ oṣelu APC. O ni igbesẹ akọkọ ni lati gbe igbimọ olubadamọran kalẹ lẹyẹ o ṣọka eleyi ti yoo ko gbogbo awọn oludije mọra. O sọ síi wi pe a gbọdọ parapọ ja ija bibọ ajaga aimọkan kuro lọrun awọn eeyan wa, ki a si gba wọn kuro lọwọ aisan ati awọn ohun idena to n de wọn lọna ati de ipo ti o yẹ ki a wa. Marundinlọgbọn ninu awọn oludije to dije naa ni awọn to dibo fun wọn ko wọn marun Fayẹmi ni ohun ti ẹgbẹ oṣelu APC nilo ni iṣọkan awọn eeyan rẹ gbogbo fun aṣeyọri ẹgbẹ oṣelu naa nibi eto idibo sipo gomina nipinlẹ Ekiti, eleyi ti yoo waye lọjọ kẹrinla oṣu keje ọdun yii. O ni mo gbara le atilẹyin awọn eeyan mi ti a jumọ dije fun iriri, imọ ati ọgbọn inu wọn lọna ati lee gbe ipinlẹ Ekiti soke tente lẹẹkan sii. Bakannaa la gbọ wi pe ọkan ninu awọn oludije naa, Bimbọ Daramọla, ti ṣeto apejẹ binukonu kan leyi ti yoo fun awọn oludije naa lanfani ati fikuluku lori ẹhonu ati ọna abayọ fun aṣeyọri ẹgbẹ oṣelu naa nibi idibo sipo gomina to n bọ. Àwọn iròyin tì ẹ leè ní ìfẹ síí: : Eto idibo lati yan oludije fun ipo gomina ipinlẹ Ekiti labẹ aṣia ẹgbẹ oṣelu APC ti pari, o si ṣeeṣe ki eyi fi opin si aawọ to waye laarin awọn eekan ẹgbẹ oṣelu naa nibẹ nitori bi a ti ṣe n sọrọ yii igbesẹ ti nlọ lati dẹkun dukuu abẹnu nibẹ. 